Падчас размовы Аляксандр Георгіевіч завіхаецца ля кацялка, дзе варыцца духмяная рыбная по­ліўка. Прызнаецца, што кулінарыя — яго вялікае захапленне. Дарэчы, не адзі­нае. Бачылі б вы, які міні-музей старадаўніх рэчаў ён стварыў у сваёй летняй кухні! Тут і карціны больш чым векавой даўнасці, старыя абразы, вясковыя прылады працы, чучалы жывёл, самавары, кубкі і іншы посуд, які акуратна расстаўлены на прыгожым, ручной работы каміне… Усіх “экспанатаў” і не пералічыць!